ธปท.ชี้การเมืองนิ่งดันเรทติ้งประเทศ
ผู้ว่าธปท.เชื่อการเมืองหลังเลือกตั้งสงบเป็นปัจจัยบวกต่อเรทติ้งประเทศ หนุนต่างชาติลงทุน
7 ก.ค. 2554

ผู้ว่าธปท.เชื่อการเมืองหลังเลือกตั้งสงบเป็นปัจจัยบวกต่อเรทติ้งประเทศ หนุนต่างชาติลงทุน
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า มุมมองภาพรวมทางเศรษฐกิจไทยดีขึ้น ปัจจัยการเมืองหลังเลือกตั้งสงบจัดตั้งรัฐบาลได้ น่าจะเป็นปัจจัยบวกกับเรทติ้งประเทศ เพราะฝั่งสหรัฐฯและยุโรปก็ยังฟื้นตัวช้า ส่วนเศรษฐกิจภายในประเทศยังขยายตัวได้ดี แม้เงินเฟ้อจะเป็นปัจจัยเสี่ยง จากราคาน้ำมันที่อยู่ในระดับสูง ราคาอาหารสูง แต่เชื่อว่าเศรษฐกิจไทยจะโตไม่ต่ำกว่าคาดการณ์ที่ 4.1% ซึ่งภาวะเช่นนี้น่าจะมีผลให้เงินทุนมีแนวโน้มจากต่างชาติไหลเข้าไทยต่อเนื่อง 
"การที่การเมืองนิ่งน่าจะเป็นปัจจัยบวกต่อประเทศ ส่วนนโยบายการบริหารของรัฐบาลในขณะนี้ทั้งการใช้งบประมาณ ค่าแรง 300บาท ขึ้นเงินเดือนปริญาตรี 15,000 บาทจะมีผลกระทบหรือไม่ ไม่ควรพูดไปก่อน  เพราะยังไม่ชัดเจน ควรรอให้มีการเสนอแผนบริหารราชการแผ่นดินก่อนค่อยว่ากันไม่ควรคอมเม้นท์ไปหมดหรือกังวลไปก่อน โดยเฉพาะนโยบายเรื่องค่าเงินบาท เพราะอาจกระทบตลาดอัตราแลกเปลี่ยนได้ รอให้ฟอร์มรัฐบาล เสนอนายกฯ แผนบริหารราชการแผ่นดินก่อน" ผู้ว่าการธปท.กล่าว